चमत्कार का खेल बस शुरु होने वाला था. जौहरी लाल के खेत में अब उनके परिवार के एक शख्स अगरबत्ती लेकर खड़े थे. ये अगरबत्ती लेकर घूमेंगे. जहां भी पानी का स्रोत ज्यादा होगा नारियल पर बैठा हुआ इन्हीं के परिवार का सदस्य उतनी तेज से घूमने लगेगा. किसान के परिवार के ही एक सदस्य को नारियल पर बैठाया गया. नारियल पर बैठने का भी एक खास तरीका था. उस शख्स ने नारियल को पैरों के पंजे से दबाया और संतुलन बनाकर शरीर का सारा बोझ उस नारियल पर डाल दिया.